CELEX: 52015PC0197
Language: ro
Date: 2015-05-11
Title: Propunere de DECIZIE A CONSILIULUI privind poziția care urmează să fie adoptată de Uniune în cadrul Subcomitetului pentru comerț și dezvoltare durabilă instituit prin Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte

COMISIA
                              EUROPEANĂ

                                                     Bruxelles, 11.5.2015
                                                     COM(2015) 197 final

                                                     ANNEX 1

                                           ANEXĂ

                                               la

                                       Propunerea de
                                     Decizie a Consiliului

     privind poziția care urmează să fie adoptată de Uniune în cadrul Subcomitetului pentru
          comerț și dezvoltare durabilă instituit prin Acordul de asociere între Uniunea
         Europeană și Comunitatea Europeană a Energiei Atomice și statele membre ale
                  acestora, pe de o parte, și Republica Moldova, pe de altă parte

RO                                                                                            RO
 ---pagebreak---                                                  ANEXĂ
                                                PROIECT
           DE DECIZIE nr. 1/2015 A SUBCOMITETULUI UE-REPUBLICA MOLDOVA
                     PENTRU COMERȚ ȘI DEZVOLTARE DURABILĂ
                                                din … 2015
                           de adoptare a regulamentului său de procedură

     SUBCOMITETUL UE-REPUBLICA MOLDOVA PENTRU COMERȚ ȘI DEZVOLTARE
     DURABILĂ,
     având în vedere Acordul de asociere între Uniunea Europeană și Comunitatea Europeană a
     Energiei Atomice și statele membre ale acestora, pe de o parte, și Republica Moldova, pe de
     altă parte (denumit în continuare „acordul”), în special articolul 376,
     întrucât:
     (1)     În conformitate cu articolul 464 din acord, anumite părți ale acestuia se aplică cu titlu
             provizoriu de la 1 septembrie 2014.
     (2)     Articolul 376 alineatul (3) din acord prevede că Subcomitetul pentru comerț și
             dezvoltare durabilă se întrunește pentru a supraveghea punerea în aplicare a capitolului
             13 (Comerț și dezvoltare durabilă) din titlul V (Comerț și aspecte legate de comerț) al
             acordului.
     (3)     Articolul 376 alineatul (3) din acord prevede că Subcomitetul pentru comerț și
             dezvoltare durabilă își stabilește propriul regulament de procedură,
     DECIDE:

                                                Articolul 1
     Se adoptă regulamentul de procedură al Subcomitetului pentru comerț și dezvoltare durabilă,
     astfel cum este prevăzut în apendice.

                                                Articolul 2
     Prezenta decizie intră în vigoare la data adoptării.
     Adoptată la …, …..

                                                         Pentru Subcomitetul    pentru    comerț    și
                                                         dezvoltare durabilă

                                                         Președintele

RO                                                   2                                                   RO
 ---pagebreak---                                                                                          Apendice

          Regulamentul de procedură al Subcomitetului UE-Republica Moldova
                         pentru comerț și dezvoltare durabilă

                                              Articolul 1
                                          Dispoziții generale
     1.      Subcomitetul pentru comerț și dezvoltare durabilă, instituit în conformitate cu
             articolul 376 din Acordul de asociere între Uniunea Europeană și Comunitatea
             Europeană a Energiei Atomice și statele membre ale acestora, pe de o parte, și
             Republica Moldova, pe de altă parte (denumit în continuare„acordul”) asistă
             Comitetul de asociere reunit în configurația comerț, astfel cum se stabilește la
             articolul 438 alineatul (4) din acord, în exercitarea funcțiilor sale.
     2.      Subcomitetul pentru comerț și dezvoltare durabilă își îndeplinește funcțiile prevăzute
             în capitolul 13 (Comerț și dezvoltare durabilă) din titlul V (Comerț și aspecte legate
             de comerț) al acordului.
     3.      Subcomitetul pentru comerț și dezvoltare durabilă este alcătuit din reprezentanți ai
             Comisiei Europene și ai Republicii Moldova care dețin responsabilități în domeniul
             comerțului și al dezvoltării durabile.
     4.      Un reprezentant al Comisiei Europene sau al Republicii Moldova cu responsabilități
             în domeniul comerțului și al dezvoltării durabile exercită funcția de președinte al
             Subcomitetului pentru comerț și dezvoltare durabilă în conformitate cu articolul 2.
     5.      Termenul „părțile” din prezentul regulament de procedură este definit în
             conformitate cu articolul 461 din acord.

                                              Articolul 2
                                          Dispoziții specifice

     1.      Se aplică articolele 2-14 din Regulamentul de procedură al Comitetului de asociere
             UE-Republica Moldova, cu excepția cazului în care se prevede altfel în prezentul
             regulament de procedură.
     2.      Trimiterile la Consiliul de asociere se citesc ca trimiteri la Comitetul de asociere
             reunit în configurația comerț. Trimiterile la Comitetul de asociere sau la Comitetul de
             asociere reunit în configurația comerț se citesc ca trimiteri la Subcomitetul pentru
             comerț și dezvoltare durabilă.

                                              Articolul 3
                                               Reuniuni

     Subcomitetul pentru comerț și dezvoltare durabilă se reunește ori de câte ori este necesar.
     Părțile depun eforturi pentru a se reuni o dată pe an.

                                              Articolul 4
                              Modificarea regulamentului de procedură

RO                                                 3                                                   RO
 ---pagebreak---      Prezentul regulament de procedură poate fi modificat printr-o decizie a Subcomitetului UE-
     Republica Moldova pentru comerț și dezvoltare durabilă, în conformitate cu articolul 376 din
     acord.

RO                                                4                                                 RO
 ---pagebreak---                                                 PROIECT

           DE DECIZIE nr. 2/2015 A SUBCOMITETULUI UE-REPUBLICA MOLDOVA
                     PENTRU COMERȚ ȘI DEZVOLTARE DURABILĂ
                                                din … 2015
           de adoptare a listei de experți în domeniul comerțului și al dezvoltării durabile

     SUBCOMITETUL UE-REPUBLICA MOLDOVA PENTRU COMERȚ ȘI DEZVOLTARE
     DURABILĂ,
     având în vedere Acordul de asociere între Uniunea Europeană și Comunitatea Europeană a
     Energiei Atomice și statele membre ale acestora, pe de o parte, și Republica Moldova, pe de
     altă parte (denumit în continuare „acordul”), în special articolul 379,
     întrucât:
     (1)     În conformitate cu articolul 464 din acord, anumite părți ale acestuia se aplică cu titlu
             provizoriu de la 1 septembrie 2014.
     (2)     Articolul 379 alineatul (3) din acord prevede că Subcomitetul pentru comerț și
             dezvoltare durabilă întocmește o listă cu cel puțin 15 persoane care doresc și sunt în
             măsură să ocupe poziția de experți în cadrul procedurilor grupului,
     DECIDE:

                                                Articolul 1
     Lista de persoane care doresc și sunt în măsură să ocupe poziția de experți în cadrul
     procedurilor grupului în sensul articolului 379 din acord este stabilită în apendicele la
     prezenta decizie.

                                                Articolul 2
     Prezenta decizie intră în vigoare la data adoptării.
     Adoptată la …, …..

                                                         Pentru Subcomitetul    pentru    comerț    și
                                                         dezvoltare durabilă

                                                         Președintele

RO                                                   5                                                   RO
 ---pagebreak---                                                                Apendice
          LISTA DE EXPERȚI ÎN DOMENIUL COMERȚULUI ȘI AL DEZVOLTĂRII
                                  DURABILE

     Experți propuși de Republica Moldova
     1.      Iurie BEJAN
     2.      Maria Ion NEDEALCOV
     3.      Alexandru STRATAN
     4.      Dorin JOSANU
     5.      Nicolae SADOVEI

     Experți propuși de UE
     1.      Eddy LAURIJSSEN
     2.      Jorge CARDONA
     3.      Karin LUKAS
     4.      Hélène RUIZ FABRI
     5.      Laurence BOISSON DE CHAZOURNES
     6.      Geert VAN CALSTER
     7.      Joost PAUWELYN

     Președinți
     1.      Jill MURRAY (Australia)
     2.      Janice BELLACE (Statele Unite)
     3.      Ross WILSON (Noua Zeelandă)
     4.      Arthur APPLETON (Statele Unite)
     5.      Nathalie BERNASCONI (Elveția)

RO                                             6                          RO
 ---documentbreak---                               COMISIA
                              EUROPEANĂ

                                                     Bruxelles, 11.5.2015
                                                     COM(2015) 197 final

                                                     2015/0102 (NLE)

                                         Propunere de

                                  DECIZIE A CONSILIULUI

     privind poziția care urmează să fie adoptată de Uniune în cadrul Subcomitetului pentru
          comerț și dezvoltare durabilă instituit prin Acordul de asociere între Uniunea
         Europeană și Comunitatea Europeană a Energiei Atomice și statele membre ale
                  acestora, pe de o parte, și Republica Moldova, pe de altă parte

RO                                                                                            RO
 ---pagebreak---                                          EXPUNERE DE MOTIVE

     1.      CONTEXTUL PROPUNERII
     Propunerea anexată constituie instrumentul juridic pentru autorizarea poziției care urmează să
     fie adoptată de Uniune în cadrul Subcomitetului pentru comerț și dezvoltare durabilă, instituit
     prin Acordul de asociere între Uniunea Europeană și Comunitatea Europeană a Energiei
     Atomice și statele membre ale acestora, pe de o parte, și Republica Moldova, pe de altă parte
     (denumit în continuare „acordul”), în ceea ce privește adoptarea regulamentului de procedură
     al Subcomitetului pentru comerț și dezvoltare durabilă și a unei liste de persoane care doresc
     și sunt în măsură să ocupe poziția de experți în cadrul procedurilor grupului privind comerțul
     și dezvoltarea durabilă.
     La 16 iunie 2014, Consiliul a adoptat decizia1 privind semnarea, în numele Uniunii Europene
     și al Comunității Europene a Energiei Atomice și al statelor membre ale acestora, și aplicarea
     cu titlu provizoriu a anumitor dispoziții ale acordului, inclusiv a celor privind zona de liber
     schimb aprofundată și cuprinzătoare (Deep and Comprehensive Free Trade Area - DCFTA).
     Ulterior, acordul a fost semnat la Bruxelles, la 27 iunie 2014.
     Republica Moldova a ratificat acordul la data de 2 iulie 2014 și, în cursul aceleiași luni, a
     îndeplinit, în paralel cu Uniunea Europeană, procedurile de notificare necesare. Prin urmare,
     în conformitate cu articolul 464 din acord, anumite dispoziții ale acestuia (menționate la
     articolul 3 din Decizia 2014/492/UE a Consiliului) se aplică cu titlu provizoriu începând cu
     data de 1 septembrie 2014, în așteptarea ratificării de către statele membre ale UE.
     Acordul a instituit un Subcomitet pentru comerț și dezvoltare durabilă specific, care
     monitorizează punerea în aplicare a capitolului privind comerțul și dezvoltarea durabilă din
     DCFTA. În conformitate cu articolul 376 din acord, subcomitetul trebuie să își adopte
     regulamentul de procedură. În plus, în conformitate cu articolul 379 din acord, subcomitetul
     respectiv trebuie să adopte, în cadrul primei sale reuniuni, o listă de persoane pentru a ocupa
     poziția de experți în cadrul procedurilor grupului privind comerțul și dezvoltarea durabilă.
     Prima reuniune a subcomitetului respectiv este prevăzută să aibă loc în lunile iunie-iulie 2015.

     2.      REZULTATELE NEGOCIERILOR
     În conformitate cu articolul 376 din acord, Comisia, acționând în numele Uniunii, și Guvernul
     Republicii Moldova au negociat regulamentul de procedură al Subcomitetului pentru comerț
     și dezvoltare durabilă. În proiectul de regulament se exprimă intenția ca acesta să se bazeze pe
     regulamentul de procedură adoptat de către Comitetul de asociere.
     În plus, în conformitate cu articolul 379 din acord, Comisia, acționând în numele Uniunii, și
     Guvernul Republicii Moldova au negociat o listă de persoane care doresc și sunt în măsură să
     ocupe poziția de experți în cadrul procedurilor grupului privind comerțul și dezvoltarea
     durabilă. Lista urmează să fie adoptată în cadrul primei reuniuni a subcomitetului. Lista
     prevede șapte candidați experți din UE, cinci candidați experți din Republica Moldova și cinci
     candidați la poziția de președinte din țările terțe.

     3.      ELEMENTELE JURIDICE ALE PROPUNERII
     Temeiul juridic pentru autorizarea poziției care urmează să fie adoptată de Uniune în cadrul
     comitetelor sau subcomitetelor instituite prin Acordul de asociere între UE și Republica

     1
            JO L 260, 30.8.2014, p. 1.

RO                                                  2                                                   RO
 ---pagebreak---      Moldova este Tratatul privind funcționarea Uniunii Europene, în special articolul 207
     alineatul (4) coroborat cu articolul 218 alineatul (9).
     Având în vedere rezultatele negocierilor menționate mai sus, în temeiul articolului 207
     alineatul (4) și al articolului 218 alineatul (9) din TFUE, Comisia Europeană propune
     adoptarea, de către Consiliu, a deciziei de autorizare a poziției care urmează să fie adoptată de
     Uniune în cadrul Subcomitetului UE-Republica Moldova pentru comerț și dezvoltare
     durabilă.

RO                                                  3                                                    RO
 ---pagebreak---                                                                     2015/0102 (NLE)

                                                    Propunere de

                                          DECIZIE A CONSILIULUI

     privind poziția care urmează să fie adoptată de Uniune în cadrul Subcomitetului pentru
          comerț și dezvoltare durabilă instituit prin Acordul de asociere între Uniunea
         Europeană și Comunitatea Europeană a Energiei Atomice și statele membre ale
                  acestora, pe de o parte, și Republica Moldova, pe de altă parte

     CONSILIUL UNIUNII EUROPENE,
     având în vedere Tratatul privind funcționarea Uniunii Europene, în special articolul 207
     alineatul (4) primul paragraf coroborat cu articolul 218 alineatul (9),
     având în vedere propunerea Comisiei Europene,
     întrucât:
     (1)    Articolul 464 alineatele (3) și (4) din Acordul de asociere între Uniunea Europeană și
            Comunitatea Europeană a Energiei Atomice și statele membre ale acestora, pe de o
            parte, și Republica Moldova, pe de altă parte, (denumit în continuare „acordul”)
            prevede aplicarea parțială și cu titlu provizoriu a acordului.
     (2)    Articolul 3 din Decizia 2014/492/UE a Consiliului2 din 16 iunie 2014 stabilește
            dispozițiile acordului care urmează să fie aplicate cu titlu provizoriu, incluzând
            dispozițiile privind instituirea și funcționarea Subcomitetului pentru comerț și
            dezvoltare durabilă și privind comerțul și dezvoltarea durabilă.
     (3)    Articolul 376 alineatul (3) din acord prevede că Subcomitetul pentru comerț și
            dezvoltare durabilă trebuie să își stabilească propriul regulament de procedură.
     (4)    Articolul 379 alineatul (3) din acord prevede că Subcomitetul pentru comerț și
            dezvoltare durabilă trebuie să stabilească, în cadrul primei sale reuniuni, o listă de
            persoane care doresc și sunt în măsură să ocupe poziția de experți în cadrul
            procedurilor grupului privind comerțul și dezvoltarea durabilă.
     (5)    Prin urmare, este adecvat să se stabilească poziția Uniunii privind regulamentul de
            procedură al Subcomitetului pentru comerț și dezvoltare durabilă, precum și privind
            lista de persoane care doresc și sunt în măsură să ocupe poziția de experți în cadrul
            procedurilor grupului privind comerțul și dezvoltarea durabilă,
     ADOPTĂ PREZENTA DECIZIE:

                                                      Articolul 1
     1.          Poziția care urmează să fie adoptată de Uniune în cadrul Subcomitetului pentru
                 comerț și dezvoltare durabilă instituit prin articolul 376 din Acordul de asociere între

     2
             Decizia Consiliului din 16 iunie 2014 privind semnarea, în numele Uniunii Europene, și aplicarea cu
             titlu provizoriu a Acordului de asociere între Uniunea Europeană și Comunitatea Europeană a Energiei
             Atomice și statele membre ale acestora, pe de o parte, și Republica Moldova, pe de altă parte (JO L 260,
             30.8.2014, p.1).

RO                                                         4                                                            RO
 ---pagebreak---               Uniunea Europeană și Comunitatea Europeană a Energiei Atomice și statele membre
              ale acestora, pe de o parte, și Republica Moldova, pe de altă parte, privind adoptarea
              regulamentului de procedură al Subcomitetului pentru comerț și dezvoltare durabilă
              și a listei de persoane care doresc și sunt în măsură să ocupe poziția de experți în
              cadrul procedurilor grupului privind comerțul și dezvoltarea durabilă se bazează pe
              proiectele de decizii ale subcomitetului respectiv anexate la prezenta decizie.
     2.       Modificările minore aduse proiectelor de decizii pot fi acceptate de reprezentanții
              Uniunii în cadrul Subcomitetului pentru comerț și dezvoltare durabilă fără a fi
              necesară o altă decizie a Consiliului.

                                                Articolul 2
     Prezenta decizie intră în vigoare la data adoptării.
     Adoptată la Bruxelles,

                                                   Pentru Consiliu
                                                   Președintele

RO                                                   5                                                 RO